













PRAVILNIK O EVROPSKEM OBRAZCU Z INFORMACIJAMI O POPRAVILU

PREDLOG


EVA: 2026-2190-0033


I.	UVOD
1.	Razlogi in podlage za izdajo

Pravna podlaga:
Pravilnik o evropskem obrazcu z informacijami o popravilu (v nadaljnjem besedilu: pravilnik) se izdaja na podlagi prvega odstavka 98.f člena Zakona o varstvu potrošnikov (Uradni list RS, št. 130/22 in 1799/26; v nadaljnjem besedilu: ZVPot-1).

Rok za izdajo:
Minister, pristojen za varstvo potrošnikov, izda pravilnik v šestih mesecih od uveljavitve Zakona o spremembah in dopolnitvah Zakona o varstvu potrošnikov (Uradni list RS, št. 1799/26; v nadaljnjem besedilu: ZVPot-1A).

Glavni razlogi za izdajo:
Pravilnik se izdaja za zagotovitev popolnega prenosa Direktive (EU) 2024/1799 Evropskega parlamenta in Sveta z dne 13. junija 2024 o skupnih pravilih za spodbujanje popravila blaga in o spremembi Uredbe (EU) 2017/2394 ter direktiv (EU) 2019/771 in (EU) 2020/1828 (UL L št. 2024/1799 z dne 10. 7. 2024), zadnjič spremenjena z Delegirano direktivo Komisije (EU) 2026/74 z dne 12. januarja 2026 o spremembi Priloge II k Direktivi (EU) 2024/1799 Evropskega parlamenta in Sveta o spodbujanju popravila blaga, da se vključijo gospodinjski lokalni grelniki prostorov iz Uredbe Komisije (EU) 2024/1103 glede zahtev za okoljsko primerno zasnovo lokalnih grelnikov prostorov in ločenih povezanih krmilnikov (UL L št. 2026/74 z dne 20. 4. 2026; v nadaljnjem besedilu: Direktiva 2024/1799/EU).

2.	Ocena finančnih posledic predloga akta za državni proračun in druga javna finančna sredstva

Presoja posledic je bila opravljena ob sprejemanju zakona, ki je podlaga za izdajo tega predloga.

3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog je predmet usklajevanja s pravnim redom EU.

	IZJAVA O SKLADNOSTI S PRAVNIM REDOM EU


NASLOV PREDPISA RS

Pravilnik o evropskem obrazcu z informacijami o popravilu

EVA
2026-2190-0033

AKTI EU, KATERIH PRENOS ALI IZVAJANJE SE ZAGOTAVLJA S PREDPISOM RS

	Št.
	CELEX
	Naslov
	Zadnjič spremenjen z (CELEX)

	1
	32024L1799
	Direktiva (EU) 2024/1799 Evropskega parlamenta in Sveta z dne 13. junija 2024 o skupnih pravilih za spodbujanje popravila blaga in o spremembi Uredbe (EU) 2017/2394 ter direktiv (EU) 2019/771 in (EU) 2020/1828 Besedilo velja za EGP.
	32026L0074


	Predpis RS
	Opomba ali CELEX akta EU predpisa
	Akt EU

	Člen
	Odstavek
	Točka
	Alinea
	
	Člen
	Odstavek
	Točka
	Alinea

	1
	
	
	
	Ni predmet usklajevanja s pravom EU
	
	
	
	

	2
	
	
	
	32024L1799
	P1
	
	
	

	2
	
	
	
	32024L1799
	4
	1
	
	

	3
	
	
	
	Ni predmet usklajevanja s pravom EU
	
	
	
	




3.3	Prikaz ureditve v posameznih državah članicah Evropske unije

/

4.	Presoja posledic

Presoja posledic je bila opravljena ob sprejemanju zakona, ki je podlaga za izdajo tega predloga.

5.	Prikaz sodelovanja javnosti

Gradivo je bilo predmet sodelovanja z javnostjo.

Datum objave na portalu eDemokracija:
Ni podatka.


Na gradivo niso bila podana mnenja, predlogi in pripombe.



II.	BESEDILO ČLENOV
Na podlagi prvega odstavka 98.f člena Zakona o varstvu potrošnikov (Uradni list RS, št. 130/22 in 1799/26) minister za gospodarstvo, delo in šport izdaja

Pravilnik o evropskem obrazcu z informacijami o popravilu
1. člen
(vsebina)

	(1) Ta pravilnik določa obliko in vsebino evropskega obrazca z informacijami o popravilu, ki ga lahko popravljavec zagotovi potrošniku pred sklenitvijo pogodbe o opravljanju storitev popravil oziroma preden potrošnika zavezuje ponudba.

	(2) S tem pravilnikom se v pravni red Republike Slovenije delno prenaša Direktiva (EU) 2024/1799 Evropskega parlamenta in Sveta z dne 13. junija 2024 o skupnih pravilih za spodbujanje popravila blaga in o spremembi Uredbe (EU) 2017/2394 ter direktiv (EU) 2019/771 in (EU) 2020/1828 (UL L št. 2024/1799 z dne 10. 7. 2024), zadnjič spremenjena z Delegirano direktivo Komisije (EU) 2026/74 z dne 12. januarja 2026 o spremembi Priloge II k Direktivi (EU) 2024/1799 Evropskega parlamenta in Sveta o spodbujanju popravila blaga, da se vključijo gospodinjski lokalni grelniki prostorov iz Uredbe Komisije (EU) 2024/1103 glede zahtev za okoljsko primerno zasnovo lokalnih grelnikov prostorov in ločenih povezanih krmilnikov (UL L št. 2026/74 z dne 20. 4. 2026). 
2. člen
(evropski obrazec z informacijami o popravilu)

	Popravljavec potrošniku lahko zagotovi informacije o popravilu iz drugega odstavka 98.f člena Zakona o varstvu potrošnikov (Uradni list RS, št. 130/22 in 1799/26) na obrazcu iz Priloge 1, ki je sestavni del tega pravilnika.
KONČNA DOLOČBA
3. člen
(začetek veljavnosti)

	Ta pravilnik začne veljati petnajsti dan po objavi v Uradnem listu Republike Slovenije. 


III.	OBRAZLOŽITEV

K 1. členu:
S 1. členom Pravilnika o evropskem obrazcu z informacijami o popravilu (v nadaljnjem besedilu: pravilnik) se določa vsebina, in sicer, da pravilnik določa obliko in vsebino evropskega obrazca z informacijami o popravilu, ki ga lahko popravljavec zagotovi potrošniku pred sklenitvijo pogodbe o popravilu oziroma preden potrošnika zavezuje ponudba. Namen pravilnika je zagotoviti enotno in pregledno predstavitev ključnih informacij o popravilu ter potrošniku olajšati primerjavo ponudb različnih popravljavcev in sprejemanje informiranih odločitev glede popravila blaga.
 
Pravilnik pomeni delni prenos Direktive (EU) 2024/1799 Evropskega parlamenta in Sveta z dne 13. junija 2024 o skupnih pravilih za spodbujanje popravila blaga in o spremembi Uredbe (EU) 2017/2394 ter direktiv (EU) 2019/771 in (EU) 2020/1828 (UL L št. 2024/1799 z dne 10. 7. 2024), zadnjič spremenjena z Delegirano direktivo Komisije (EU) 2026/74 z dne 12. januarja 2026 o spremembi Priloge II k Direktivi (EU) 2024/1799 Evropskega parlamenta in Sveta o spodbujanju popravila blaga, da se vključijo gospodinjski lokalni grelniki prostorov iz Uredbe Komisije (EU) 2024/1103 glede zahtev za okoljsko primerno zasnovo lokalnih grelnikov prostorov in ločenih povezanih krmilnikov (UL L št. 2026/74 z dne 20. 4. 2026; v nadaljnjem besedilu: Direktiva 2024/1799/EU) v pravni red Republike Slovenije. Z določitvijo oblike in vsebine evropskega obrazca z informacijami o popravilu se prispeva k uresničevanju ciljev navedene Direktive 2024/1799/EU, zlasti k spodbujanju popravil blaga, izboljšanju obveščenosti potrošnikov ter krepitvi preglednosti in primerljivosti informacij, ki jih popravljavci zagotavljajo potrošnikom pred sklenitvijo pogodbe oziroma pred zavezujočo ponudbo.

K 2. členu:
Iz 2. člena pravilnika izhaja možnost popravljavca, da potrošniku pred sklenitvijo pogodbe oziroma preden potrošnika zavezuje ponudba, zagotovi informacije o popravilu iz drugega odstavka 98.f člena Zakona o varstvu potrošnikov (Uradni list RS, št. 130/22 in 1799/26) na evropskem obrazcu z informacijami o popravilu. Obrazec je določen v Prilogi 1, ki je sestavni del tega pravilnika.
 
Namen določbe je zagotoviti enotno in pregledno predstavitev informacij o pogojih popravila, s čimer se potrošniku omogočita lažja primerjava ponudb različnih popravljavcev in sprejemanje informirane odločitve o popravilu blaga. Uporaba obrazca je prostovoljna, saj določba določa, da popravljavec informacije na predpisanem obrazcu lahko zagotovi, ni pa tega dolžan storiti. S tem se povzema ureditev iz Direktive 2024/1799/EU, ki uvaja evropski obrazec z informacijami o popravilu kot orodje za izboljšanje obveščenosti potrošnikov in spodbujanje popravil blaga.
 
Obrazec v Prilogi 1, ki je sestavni del pravilnika je sestavljen iz dveh delov. Prvi del vsebuje identifikacijske in kontaktne podatke popravljavca, in sicer njegovo identiteto, naslov, telefonsko številko, elektronski naslov ter morebitne druge načine spletnega komuniciranja, ki omogočajo hiter in učinkovit stik s potrošnikom.
 
Drugi del vsebuje informacije o storitvi popravila, vključno z identifikacijo blaga, opisom napake in predlagano vrsto popravila. V njem se navedejo tudi cena popravila oziroma metoda njenega izračuna in najvišja cena, rok za izvedbo popravila, možnost začasne zagotovitve nadomestnega blaga in morebitni stroški, kraj izročitve blaga v popravilo ter razpoložljivost pomožnih storitev, kot so odstranitev, namestitev in prevoz, skupaj z morebitnimi stroški teh storitev. Obrazec vsebuje tudi podatek o obdobju veljavnosti, ki mora znašati najmanj 30 dni, ter rubriko za morebitne dodatne informacije.
 
Obrazec tako zagotavlja strukturirano in pregledno predstavitev ključnih informacij, ki potrošniku omogoča lažjo primerjavo ponudb ter sprejemanje informirane odločitve glede popravila blaga.

K 3. členu:
S 3. členom se določa začetek veljavnosti pravilnika, in sicer, da pravilnik začne veljati petnajsti dan po objavi v Uradnem listu Republike Slovenije.



IV.	PRILOGE

	- Priloga 1 (Pravilnik_Priloga_1.docx)

